
Consider că o reevaluare şi reactualizare critică a liricii românești din secolul XX este necesară și imperioasă. A menține din motive iluzioniste, teziste sau ideologice, și acum în 
secolul XXI, poeţi în sertarul cu addende lirice nu-și mai are rostul. În istoria literaturii își are rostul şi menirea doar esteticul, nu pastișarea ideologică. Istoria literaturii române nu a 
evoluat de la antologia critică a lui Nicolae Manolescu din 1968, care a avut probleme după ce a inclus câteva texte ale lui Radu Gyr într-o antologie de poezii, în 1968. Cartea a fost 
retrasă din librării și topită din ordinul expres a conducerii PCR de atunci, deoarece din sumar făcea parte Radu Gyr, Nichifor Crainic și Ştefan Baciu. Şi azi, critica îi consideră pe 
corifeii lirici închişi în perioada comunistă, doar "de dicționar și de antologie”. Este o viziune ucronică și utopică, care falsifică istoria şi estetica. Aceşti poeți care au trecut prin 
calvarul temnițelor comuniste sunt de sorginte paideică, cu o axiologie valorică distinctă şi adevărate voci lirice, ale căror versuri emoționează și sunt citite sau recitate de tot mai 
mulți români, indiferenți la cauzalitățile unei claustrofobii mecanice ale timpurilor noi. Tezismele, repetițiile ideologice şi critica care valorizează mediocrităţile va trece desigur, iar 
istoria literară va face reevaluarea și proba timpului. Un poet care merită recitit şi reconsiderat este Vasile Militaru. Este cunoscut mai ales ca poet creștin și autorul emoţionantei 
poezii "A venit aseară mama”, care a fost inclusă în manualele şcolare din perioada interbelică ca opera lui George Coșbuc. 


Vasile Militaru s-a născut pe 19 septembrie 1885 în comuna Dobreni din judeţul Ilfov. A provenit dintr-o familie foarte saracă de plugari, urmând cele patru clase primare. Debutul în 
versuri a fost precoce, la vârsta de doar 15 ani, în revista „Literatură și arta română”. Talentul îi este recunoscut imediat și exhaustiv de către elitele culturale ale epocii Barbu 
Delavrancea, Alexandru Vlahuţă și Duliu Zamfirescu. Aceștia îl sprijină în cariera literară și să ocupe un post de funcționar în Ministerul Lucrărilor Publice. În 1922 devine membru 
al Societății Scriitorilor Români. Colaborează cu versuri la diferite publicaţii, printre acestea numărându-se: Convorbiri literare, Curierul artelor, Ecoul, Flacăra si Drum nou. Vasile 
Militaru se face remarcat printr-o serie de fabule publicate în revistele "Drum Nou” şi "Porunca Vremii”. Prima carte de versuri, „Stropi de rouă”, îi apare în 1919, fiind urmată de 
„Cântarea neamului” (1925) și „Doina” (1927). Vasile Militaru mai scrie fabule populare, devenind apreciat în epocă. Publică „Fabule” (1928), iar în 1936 îi apare un al doilea volum 
de fabule, „Viermi si stele”. Este îndrăgit mult de cititori. Însă opera sa primordială este considerată „Divina zidire”, lucrare ce reprezintă Biblia versificată. La aceasta operă scriitorul 
a lucrat 25 de ani. Din 1934 publică poezii patriotice „Purtătorii torței” şi „Bucură-te țară”, cuprinse în volumul „Temelie de veac nou”, tipărit în 1938, sub pseudonimul Radu Barda. 
Pseudonimul de Radu Barda era un acronim. În timpul celui de-al doilea război mondial se implică în propaganda regimului antonescian de a mobiliza soldaţii români pe frontul 


împotriva URSS. A scris cunoscută poezie "Eroii de la Stalingrad” în care percepea pe militarii români ca urmaşii cruciaților: 


"Sub vifor de stepă urlându-și mânia, e luptă grozavă şi crâncenă foarte. 
E luptă cumplită, pe viață și moarte: 

De-o parte, nebune, sălbatice hoarde, barbarii ce vin ca năucii, 

De alta, o mână de oaste vitează, - năpraznici Arhangheli ai Crucii. 

Din toată cetatea spre care puhoiul orbeşte-acum vine, 

Mai sunt în picioare doar nişte ruine: 

Doar ziduri crăpate, pe care stă cerul, 

Şi-n mijlocul căror îşi ţipă urgia, zăpada şi ghiața, şi gerul ... 

Aici îşi găsi-vor mormântul oștiri înfrățite-a trei naţii..” 


După 23 august 1944, când armele s-au întors, Vasile Militaru și-a găsit adăpostul în casa unei familii de țărani gorjeni din localitatea gorjeană Suseni, care-i erau prieteni de mulți 
ani. 


Dupa refuzul de a-si folosi talentul literar in slujba comunismului, Militaru este arestat la Șușeni și condamnat la 32 de ani de închisoare. De aici urmează să fie arestat de Securitate, 
în anul 1958, sub motivul de deținere de materiale interzise. Urmează procesul și condamnarea bătrânului poet, care ajunsese la vârsta de 74 de ani. Tribunalul Militar Craiova l-a 
condamnat la 20 de ani de temniţă grea pentru crimă de uneltire contra orânduirii sociale; la 12 ani de închisoare corecțională pentru delictul de deținere de publicaţii interzise; la 
10 ani de degradare civilă, confiscarea totală a averii personale plus obligaţia de a plăti 1000 lei cheltuieli de judecată. Câteva luni mai târziu, în 8 iuilie 1959, Vasile Militaru s-a stins 
în închisoarea comunistă de la Ocnele Mari. După acest trist eveniment, soția sa, o celebră artistă din perioada interbelică, a venit în vizită la Sușeni, Gorj, pentru a mulțumi familiei 
Măruţă, căreia i-a prezentat și ultima scrisoare în versuri pe care Vasile Militaru i-a trimis-o din spatele gratiilor cu ocazia zilei sale de naștere. 


„Din ocnă, Draga Mea, 

îţi scriu iar, 

De ziua Ta gătind cuvinte, 
Nu-ţi pot trimite azi în dar, 
Decât o lacrimă fierbinte!“ 


Poetul nu a făcut în viață compromisuri. Vasile militarua refuzat teroarea preajmei ideologice și a imanentului. Viaţa și-a trăit-o axiologic, pe valori creștine autentice şi general 
umane: adevărul, dreptatea, binele, smerenia, libertatea și iubirea. În realitate, Vasile Militaru a făcut parte doar din partidul libertății din care fac parte doar scriitorii autentici. 
Poetul a spus la un momentat că: „Dacă am pierdut averi și ranguri, dar nu am pierdut credinţa în Dumnezeu, nu am pierdut nimic”. În închisoare a fost torturat și umilit de către 
securiști. Mărturiile și documentele vorbesc despre atitudinea sa demnă în fața soartei nedrepte. A acceptat cu fatalitate situaţia ca un mucenic. A fost un mărturisitor liric a 
credinței sale. Despre ultimele clipe ale poetului, deținutul Dumitru Radu Udar, care i-a fost alături în ultimele sale momente de viață, ne-a lăsat o mărturie emoţionantă. „Am fost 
alături de poetul Vasile Militaru, atunci când în condiţiile tragice, impuse de geniile răului, de forțele întunecate ale comunismului, a trecut în eternitate. Ne-am dat seama cât de 
profundă a fost credința în Dumnezeu a poetului, care și-a acceptat moartea ca pe o împărtășanie”. Prin efortul soției sale, Ecaterina Barbu Militaru, după 25 de ani poetul creștin 
Vasile Militaru a fost reabilitat și înmormântat ulterior pe Aleea Clasicilor din cimitirul Bellu. 


Vasile Militaru nu are complexitatea lirismului şi sintaxei înnoite a unui Lucian Blaga sau Tudor Arghezi, dar contribuie prin versurile sale înmiresmate de taince expresii aromate, 
atinse de aripa credinţei, la o percepție nouă și un stil originar. Poezia sa este încărcată de simboluri și mesaje hristice transpuse translucid într-o haină nouă a limbajului. Din 
nefericire, ofițerii de securitate i-au ars manuscrisele literare atunci când l-au arestat pe poet. A fost o pierdere imensă pierdere culturală. Patriotismul său reiese limpede din poezie 
fără declamații retorice, ci aş putea chiar spune că intimist, într-o interiorizare a sinelui cu pământul nașterii: 


”...De-ai veni pe-aici odată, ai vedea că am o țară 

Ca un fagure de miere strâns din flori de primăvară: 
Ape line o sărută cu blândețe de nespus; 

Munţi cu creste de aramă-i țin cunună spre Apus... 
Lungi amurguri minunate pe-ale ei ținuturi cad, 
Aurind livezi şi lanuri, codrii nepătrunși de brad...” 


livrescul și originalitatea estetică în numele realismului socialist. Poetul face parte dintr-o pleiadă recunoscută a poeților închisorilor comuniste. Nu a dorit să scadă ștacheta pentru 
o versificație ideologică impusă cu forța de un regim, care nu înțelegea metafora și legătura omului cu creatorul. Vasile Militaru a înțeles foarte corect sensul creației în sensul lui N. 
Berdiaev, că aceasta nu poate "rima cu tractorul”, ci doar cu înveșnicirea sau transcendentul, la fel ca în poezia "Plecările”. 


Vei şti-n lumina veşnicului Faur, 

Că Sufletul tău n-a putut să moară, 
Cât preţuiesc comorile de aur. 

Şi ce preţ are-n Cer să ai comoară... 
Dar mai ales vei şti ca niciodată, 

Că te-ai întors în țara ta din veci, 

De sorii toți adânc străluminată, 
Ca-n vecii toți, din ea să nu mai pleci! 


Prin stilul baladesc, profund şi iconic, Vasile Militaru precede pe poeții baladiști ai cercului literar sibian. Aceeași trăire şi tremurat de lacrimi în versuri. Poetul este un profet liric 
din spița anticilor, însetat de forme limpezite de clasice epopei homerice. 


"Dar domnul se-ndură de babă 
Şi-un pui de cerb i-a dăruit. 

Un pui de cerb, cu stea în frunte, 
Gonit din codru şi rănit. 
Săgeata-i străpunsese gâtul - 
Din pană sângele-i curgea 

Şi lacrimi mari picau din ochii 
Frumoşi, rotuzi ca o mărgea.” 


(Cerbul cu stea în frunte) 


Reconsiderarea operei lirice a lui Vasile Militaru, dar și biografiei sale demnă de un bildungsroman este o cerință critică actuală, dar şi o intreprindere curajoasă față de "teroarea 
mediocrităţii”. Refractar la compromisuri sociale şi literare, poetul este o voce lirică distinctă și originală, care, prin recitire, și demers critic se repoziționează în ierarhia auctorială. 
Vasile Militaru este mai mult decât un poet de dicționar sau antologie, eventual un profet liric din enciclopedia scriitorilor români, a cărui bust poate sta, în viitor, pe aleea clasicilor 
literaturii române. 


În anii '50 tata a fost cu părinții la Ocnele Mari. În centrul staţiunii se vindeau table de șah din lemn executate de deţinuţii de de la penitenciarul Ocnele Mari. Atunci bunicul i-a spus 
lui tata că s-ar putea ca aceste piese de șah să fi fost făcute de poetul Vasile Militaru din închisoare. Așa a aflat tata despre poetul Vasile Militaru că era închis la închisoarea Ocnele 
Mari. Poaibil ca şahul cumpărat să fi fost realziat de Vasile Militaru. Mulţi ani când jucau șah în familie se gândeau la destinul tragic al lui Vasile Militaru. Moartea sa în temnița de la 
Ocnele mari a fost de pateric. Un fost deținut care a fost de față la moartea poetului ne-a lăsat o descriere emoţionantă. Dumitru Radu Udar relata într-un articol publicat în 
Adevărul.ro după anul 2000, că a fost scos din celulă alături de un alt deținut, care era preot, şi duși într-o altă celulă unde era infirmeria, unde se afla poetul Vasile Militaru care 
trăgea să moară: „Singur în camera-celulă, o jilavă făptură de om deţinut, era căzut din pat cu fața în jos. Gardianul tiran ni s-a adresat cu ura care îl caracteriza și pentru care era 
desigur apreciat. - Banditul ăsta trage să moară, ridicați-l în pat mai repede.L-am întors cu fața în sus pe muribund și l-am așezat în pat. Acest om era Vasile Militaru. Cu ochii dați 
peste cap și cu fața brăzdată de chinurile morții. Nimic nu mai era viu în el, doar ochii, parcă năluci nepământene, vegheau așteptând de undeva o mână de ajutor care nu mai venea. 
Am trecut la picioare făcând semn preotului să treacă la cap. Din privire și din mişcarea buzelor (gardianul stătea în ușă) m-am înţeles cu preotul să-i spună rugăciunea din urmă, 
pentru dezlegare. Când preotul a început prin mișcarea buzelor să-i facă rugăciunea de dezlegare, pleoapele muribundului s-au deschis, apoi iarăși s-au închis și, parcă mulțumit, s-a 
înseninat la față și şi-a dat duhul. Așa i-a fost dat, să nu aibă o lumânare aprinsă la căpătâi în acele ultime clipe ale vieţii, el care se risipise în atâtea generații. Ne-am dat seama cât de 
profundă a fost credința în Dumnezeu a poetului, care și-a acceptat moartea ca pe o împărtășanie. Cu vocea strangulată de emoții, i-am spus păgânului care stătea în ușă nepăsător, 
ca şi când omul din faţa lui era un nimeni. - A murit deținutul! - Dă-l în... de bandit! Bine că am scăpat de el, a fost răspunsul tiranului suprasaturat de ura proletară“.Radu Udar a mai 
spus că Vasile Militaru nu a avut parte de vreun ajutor medical, pentru a-i alina suferința: „În scurtul răgaz pe care l-am avut, ne-am putut face semnul crucii și să zicem: Dumnezeu 


să-l ierte pe cel trecut în neființă, departe de toţi cei ce-l iubeau. Am putut observa că poetul stătea singur în celulă, mai degrabă izolat, neacordându-i-se nici un ajutor medical. Nu 
se vedea nicăieri vreo urmă de medicament. Pe mica măsuţă de fier - tablă - se găsea o cană cu ceai neîndulcit, pe care îl beam și noi ceilalți, o bucăţică de turtoi și un castron de 
tablă în care abia se distingeau câteva boabe de arpacaș, de multe ori nefiert și plin de gărgărițe“ Cei doi deținuți au primit sarcina să-l îmbrace pe poetul care tocmai murise: - Am 
tresărit când a zdrăngănit zăvorul şi şi-a făcut apariția gardianul. Nu avea nici o urmă de omenie în el, ca și când s-ar fi născut pe altă planetă. Ne-a aruncat din ușă o cămașă şi o 
pereche de indispensabili - ce-i drept curate - și ne-a poruncit: „Dezbrăcaţi-l pe bandit de ce are pe el și îmbrăcați-l cu rufele astea”. 


Vasile Militaru completează pleiada de poeţi martiri care au avut parte de moarte mucenicească în temnița comunistă. Nu s-a lepădat de credința creştină în ciuda torturilor 
inimaginabile. 


Ionuţ Ţene 


E 08-07-2024 


3 Editorial (https://www.napocanews.ro/category/editorial) ® martir (https://www.napocanews.ro/tag/martir), napcoanews (https://www.napocanews.ro/tag/napcoanews), napocanews 
(https://www.napocanews.ro/tag/napocanews), ocnele mari (https://www.napocanews.ro/tag/ocnele-mari), peozie (https://www.napocanews.ro/tag/peozie), Vasile militaru 
(https://www.napocanews.ro/tag/vasile-militaru) 


Q Circulaţia rutieră pe DN7, Valea Oltului, a fost închisă ca-n comunsim. Vezi rutele ocolitoare (https://www.napocanews.ro/2024/07 /circulatia-rutiera-pe-dn 7-valea-oltului- 
a-fost-inchisa-ca-n-comunsim-vezi-rutele-ocolitoare.html) 


Rezultate BAC 2024. Două două medii de 10 în Cluj O (https://www.napocanews.ro/2024/07 /rezultate-bac-2024-doua-doua-medii-de-10-in-cluj.html) 


9% Comentati 


e Name (required) 


& Your Name 


e Mail (required) 


& Your Email 


e Website 


A Your Website 


Your Comment Here... 


Submit Comment 


Caută în site 


Search 


Categorii 


Administratie (https://www.napocanews.ro/category/social) 
Cultura (https://www.napocanews.ro/category/cultura-2) 
Economie (https://www.napocanews.ro/category/economie) 
Editorial (https://www.napocanews.ro/category/editorial) 
Evenimente (https://www.napocanews.ro/category /evenimente-2) 
Externe (https://www.napocanews.ro/category/externe) 

General (https://www.napocanews.ro /category /eveniment) 
Lifestyle (https://www.napocanews.ro /category/lifestyle) 

Monden (https://www.napocanews.ro/category/monden) 

Politica (https://www.napocanews.ro/category/politica) 


Spiritualitate (https://www.napocanews.ro/category/spiritualitate) 


Sport (https://www.napocanews.ro/category/a-sport) 


Stirea zilei (https://www.napocanews.ro/category/stirea-zilei) 


Ultimele Stiri 


Rezultate BAC 2024. Două două medii de 10 în Cluj (https://www.napocanews.ro/2024/07/rezultate-bac-2024-doua-doua-medii-de-10-in-cluj.html) 
O reactualizare și reevaluare a poetului martir Vasile Militaru (https://www.napocanews.ro/2024/07/o-reactualizare-si-reevaluare-a-poetului-martir-vasile-militaru.html) 


Circulaţia rutieră pe DN7, Valea Oltului, a fost închisă ca-n comunsim. Vezi rutele ocolitoare (https://www.napocanews.ro/2024/07 /circulatia-rutiera-pe-dn7-valea-oltului-a-fost- 
inchisa-ca-n-comunsim-vezi-rutele-ocolitoare.html) 


Poemul Zilei: Ultima înserare (https://www.napocanews.ro/2024/07/poemul-zilei-ultima-inserare.html) 


Trupa Daoud din Franța, marea câştigătoare a Jazz in the Park Competition 2024 Cluj-Napoca (https://www.napocanews.ro/2024/07/trupa-daoud-din-franta-marea-castigatoare-a- 
jazz-in-the-park-competition-2024-cluj-napoca.html) 


Parteneri - R3Media.ro 


Sute de milioane de euro și un Patriot. Degeaba! Presa din Ucraina s-a dezlănţuit la adresa României după eliminarea de la Euro 2024 (https://r3media.ro/sute-de-milioane-de-euro-si- 
un-patriot-degeaba-presa-din-ucraina-s-a-dezlantuit-la-adresa-romaniei-dupa-eliminarea-de-la-euro-2024/) 


Presa din Ucraina acuză România că a făcut un „aranjament” cu naționala Slovaciei, pentru ca ambele echipe să se califice... 


Read more » (https://r3media.ro/sute-de-milioane-de-euro-si-un-patriot-degeaba-presa-din-ucraina-s-a-dezlantuit-la-adresa-romaniei-dupa-eliminarea-de-la-euro-2024/) 

VIDEO | Mai mulți tineri români au bătut niște ucraineni, pe plajă la Mamaia. „Ne-au înjurat, să înjure acasă la ei!” (https://r3media.ro /video-mai-multi-tineri-romani-au-batut-niste- 
ucraineni-pe-plaja-la-mamaia-ne-au-injurat-sa-injure-acasa-la-ei/) 


Un grup de tineri români şi un grup de ucraineni s-au certat pe o plajă din Mamaia, totul degenerând într-o... 
Read more » (https://r3media.ro /video-mai-multi-tineri-romani-au-batut-niste-ucraineni-pe-plaja-la-mamaia-ne-au-injurat-sa-injure-acasa-la-ei/) 

Starea naţiunii: O mămică se arată revoltată că fiul ei de clasa a V-a a primit ca temă să CITEASCĂ în vacanţă. „Eu cu ce-am greșit să cumpăr 15 cărți? Noi avem o gândire modernă” 
(https://r3media.ro/starea-natiunii-o-mamica-se-arata-revoltata-ca-fiul-ei-de-clasa-a-v-a-a-primit-ca-tema-sa-citeasca-in-vacanta-eu-cu-ce-am-gresit-sa-cumpar-15-carti-noi-avem-o- 
gandire-moderna/) 


4 O mămică a devenit virală pe rețelele de socializare, după ce s-a arătat revoltată de faptul că fiul ei, aflat... 

